Рукаятка параднай шаблі. Сёння па слаўнай у 18 ст. мануфактуры няма і следу. Пасля меліярацыі змялела і магутная некалі рэчка Шура, якая прыводзіла ў дзеянне ўнікальны механізм шліфавальні. Але засталіся бясцэнныя творы мастацтва. Іх сёння можна пабачыць у музеях Варшавы, Кракава і Пецярбурга. Залатыя пячаткі, каменныя табакеркі, келіхі з дыяментамі, шаблі са срэбранымі рукаяткамі, булавы, якія стварылі вучні саксонскага майстра Ёгана Георга Унгера – янкавіцкія майстры-ювеліры.